آمریکانین آنکارا ائلچیسی جفری ل. فلیک،
"ناتو متفیقلریمیز تورکیه و یونانیستانلا گوونلیک ساحه‌سین‌ده امکداشلیغیمیز اورتاقلاردان بیری له‌ینه طرف توتماغا و یا دنگه‌نی پوزماغا دایالی بیر توتوم دئیل" دئدی.
آمریکانین آنکارا ائلچیسی، واشینگتونون اژه دنیزین‌ده‌کی توتومو ایله باغلی، ائلچیلیگین سوسیال مئدیا حسابیندان پایلاشدیغی آچیقلامادا.
"سون واختلار منه، آمریکانین اژه‌ده گوونلیکله باغلی توتوموندا بیر دییشیکلیک اولوب‌ اولمادیغی سوروشولور؟ بونا جاوابیم "یوخ". ناتو متفیقلریمیز تورکیه و یونانیستانلا گوونلیک ساحه‌سین‌ده امکداشلیغیمیز اورتاقلاردان بیری له‌ینه طرف توتماغا و یا دنگه‌نی پوزماغا دایالی بیر توتوم دئیل.
ائلچی فلیک، اساس آماجین بؤلگه‌ده باریش و گوونلیگین تامین ائدیلمه‌سی‌ اولدوغونو بیلدیررک،
"حاضردا بیزیم اورتاق چابامیز روسیانین اوکرایناداکی آجیما‌سیز و ندنسیز ساواشینا سون قویماغا یؤنلمیشدیر. تورکیه اؤزللیکله ارزاق گوونلیگینی ایر‌لی بیر نقطه‌یه داشییاراق و اوکراینا ایله روسیا آراسیندا دیالوگو یاخشیلاشدیرماقلا دگرلی بیر دستک وئرمه‌یه داوام ائدیر.
یونانیستانلا ساوونما ساحه‌سینده امکداشلیغیمیز، اوکراینانی و اورتا و دوغو آوروپاداکی ناتو متفیقلریمیزی دستکله‌مکله، ناتونون دوغو قانادینی گوجلندیرمکدیر. ناتو متفیقلریمیز تورکیه و یونانیستانلا پایلاشدیغیمیز اساس هدف بوتون باریشین، گوونلیگین و ثابیتلیین تامین ائدیلمه‌سیدیر" ایفاده‌لرینی ایشلتدی.
